**sigla-20-ani**

**Prima întâlnire a Grupului de Lucru pentru Planul de Dezvoltare Regională Sud-Muntenia 2021-2027 în vederea obţinerii Avizului de mediu**

Miercuri, 28 iunie 2023, Agenţia pentru Dezvoltare Regională Sud Muntenia a organizat online, prin intermediul aplicației Zoom, *Prima întâlnire a Grupului de Lucru pentru Planul de Dezvoltare Regională Sud Muntenia 2021-2027 în vederea obţinerii Avizului de mediu*. Conform adresei APM Argeş nr. 22417/26.04.2023, Planul de Dezvoltare Regională (PDR) Sud Muntenia 2021-2027 se supune evaluării de mediu, fiind necesară constituirea Grupului de lucru, conform prevederilor art. 12, alin 3 din HG 1076/2004 privind stabilirea procedurii de realizare a evaluării de mediu pentru planuri şi programe. În vederea obţinerii Avizului de mediu pentru Planul de Dezvoltare Regională Sud-Muntenia 2021-2027, Agenţia pentru Dezvoltare Regională Sud-Muntenia a contractat prin achiziţie EPC Consultanţă de Mediu SRL, care va implementa activităţile necesare obţinerii acestuia.

La întâlnire au participat 68 dintre membrii Grupului de Lucru constituit, reprezentanți ai autorităților publice locale, regionale și naționale, ședința fiind deschisă de către Adina Bica, reprezentantul Agenţiei pentru Protecţia Mediului Argeş- autoritatea de mediu competentă privind derularea procedurii de evaluare de mediu la nivel regional pentru PDR. În introducere, au fost prezentate de către Daniela Traian, Director Direcția Dezvoltare în cadrul Agenției pentru Dezvoltare Regională Sud- Muntenia, principiile și obiectivele PDR iar Adriana Tiliță, Expert în cadrul Serviciului Proiecte și Relații Internaționale, a detaliat măsurile și acțiunile indicative prevăzute în Plan. În a doua parte a evenimentului, Valentina Coman, Inginer și Consultant EPC Consultanță de Mediu SRL, a diseminat prima variantă draft a Raportului de Mediu, menționând contextul actual al stării mediului, problemele de mediu identificate, metodologia de evaluare și rezultatele preliminare cu privire la evaluarea Planului.

Procesul de obținere a Avizului de Mediu pentru Planul de Dezvoltare Regională Sud-Muntenia 2021-2027 va fi continuat prin organizarea de ședinte a Grupului de Lucru, consultări și dezbateri publice asupra Raportului de Mediu.

Mai multe informații despre Planul de Dezvoltare Regională Sud-Muntenia 2021-2027 puteți afla accesând următorul link: <https://www.adrmuntenia.ro/pdr-20212027/static/1315> .